《喜吴云叟人参裕垂访》
宋代·释子淳

山路春风桃李香，延陵长者贲岸房。
行行廓尔忘途辙，步步翛岸合道场。
妙净宗乘松宿鹤，虚明田地月含霜。
相逢相见有何事，共语毗卢顶后光。

作者简介：释子淳（？～一一一九），俗姓贾，剑门（今四川剑阁县北）人。幼出家大安寺，弱冠为僧。初参玉泉芳禅师，次扣大沩真如之室，后彻證于芙蓉道楷禅师。住邓州丹霞。为青原下十二世，芙蓉道楷禅师法嗣。徽宗宣和元年卒。《嘉泰普灯录》卷五、《五灯会元》卷一四有传。今录诗二百一十首，编为二卷。